laion/Wikipedia-Exotic huggingface dataset:
ויליס אמריקאר

ויליס אמריקאר (באנגלית Willys Americar) היא מכונית משפחתית, 4 דלתות, אשר יוצרה על ידי יצרנית הרכב ה-אמריקאית "ויליס" (Willys-Overland Motors) בין השנים 1937–1942.בנוסף לדגם המשפחתי, דגם ה-"ויליס אמריקאר" יוצר במספר גרסאות נוספות: סטיישן, טנדר ו-2 דלתות הרדטופ. בשנת 1941 נמכרו 22,000 יחידות מהדגם. בשנת 1942 נמכרו 7,000 יחידות. מחיר היחידה היה 630 דולר. בין מפתחי הדגם היה ג'וזף וו. פרייזר. Speedway - (תצורת סדאן, תצורת קופה) DeLuxe -(תצורת סדאן, תצורת קופה) Plainsman - (תצורת סדאן, תצורת קופה) DeLuxe three-door woody wagon - (סטיישן) 4 דלתות - סדאן 2 דלתות - הרדטופ (קופה), 2 מושבים 3 דלתות - סטיישן 2 דלתות - טנדר ויליס אמריקאר, שנת 1938 בגרסת טנדר ויליס אמריקאר, סדאן, 4 דלתות, שנת 1940 ויליס אמריקאר, שנת 1940 ויליס אמריקאר, שנת 1941 בגרסת טנדר ויליס אמריקאר, שנת 1938 בגרסת טנדר ויליס אמריקאר, שנת 1941 בגרסת טנדר - מבט לתא הנהג ויליס אמריקאר (צולם ב- קובה) ויליס אמריקאר ויליס אמריקאר, בגרסת טנדר ויליס אמריקאר קופה, 2 מושבים ויליס אמריקאר 1941-1942 ( The People's Car — The 1941 & 1942 Willys Americar By Chris Ritter ) מדיה וקבצים בנושא ויליס אמריקאר בוויקישיתוף ויליס אמריקאר, קופה, שנת 1941 (3:44 דקות), יו-טיוב דגמי חברת ויליס ויליס אמריקאר ויליס אמריקאר קופה 1941-1942
תור יהלום

תור יהלום (שם מדעי: Geopelia cuneata) היא מין של יונה המצויה באוסטרליה. זוהי אחת מהיונים האוסטרליות הקטנות ביותר. אורכו של התור 19-21 ס"מ ומשקלו 40-50 גרם. הוא בעל גוף אפור עם עיניים שחורות המוקפות בטבעת אדומה. המקור אפור והכנפיים אפורות כהות מנוקדות בלבן. ביונים אלה אין הבדלים בולטים בין הזכרים והנקבות. היונים חיים ברחבי הערבות והסוואנות של אוסטרליה. להקות יונים נודדות בערבה בחיפושם אחר מזון וזרעים ורק כשהתנאים טובים הם יתרבו. הם מקננים על העצים והנקבות מטילות 2 ביצים לבנות. מצב שימורם של היונים נחשב ליציב למרות שבעבר היו בקרבה לסיכון. הם נפוצות בגני חיות ופינות חי רבים בעולם. מדיה וקבצים בנושא תור יהלום בוויקישיתוף תור יהלום, באתר ITIS (באנגלית) תור יהלום, באתר NCBI (באנגלית) תור יהלום, באתר Animal Diversity Web (באנגלית) תור יהלום, באתר האנציקלופדיה של החיים (באנגלית) תור יהלום, באתר GBIF (באנגלית) תור יהלום באתר הרשימה האדומה של IUCN
איזוכריזיס

איזוכריזיס (שם מדעי: Isochrysis) הוא סוג של אצה ימית חומה-צהובה (haptophytes), השייכת לקבוצה קוקוליתופורידים. הוא כולל את המינים: Isochrysis galban ,Isochrysis litoralis ו-Isochrysis maritima. לאצה זו צורת ביצה, קוטרה 4 עד 6 מיקרומטר. היא מצוידת בשני שוטונים גמישים העוזרים לה לנוע בצורה סיבובית (ספירלית). זה אחד המינים הנפוצים ביותר בחקלאות ימית להאכלת לרוות של צדפות וסרטנים. ההרכב התזונתי שלה מורכב מהרבה חומצות שומן רב בלתי רוויות כמו חומצה דוקוסהֶקְסנואית (DHA), חומצה סטארידונית וחומצה אלפא-לינולנית. מדיה וקבצים בנושא איזוכריזיס בוויקישיתוף איזוכריזיס, באתר ITIS (באנגלית) איזוכריזיס, באתר NCBI (באנגלית) איזוכריזיס, באתר האנציקלופדיה של החיים (באנגלית) איזוכריזיס, באתר GBIF (באנגלית)
ויליס נייט

ויליס נייט (באנגלית Willys-Knight) היא מכונית משפחתית אשר יוצרה על ידי יצרנית הרכב האמריקאית "ויליס" בין השנים 1914–1933. בנוסף יוצרו דגמי קופה, וקבריולה - 2 דלתות. פירוש שם הדגם "Knight" לעברית : "אביר". "K 17", מנוע 4 צילינדר, 4,530 סמ"ק, (יוצר בשנת 1915) "K 19", מנוע 4 צילינדר, 4,530 סמ"ק, (יוצר בשנת 1915) "84/84B", מנוע 4 צילינדר, המפיק 40 כ"ס, (יוצר בין השנים 1916-1917) "88-4", מנוע 4 צילינדר, המפיק 40 כ"ס, (יוצר בין השנים 1917-1919) "88-6", מנוע 6 צילינדר, (יוצר בשנת 1917), "88-8", מנוע 8 צילינדר, (יוצר בין השנים 1920-1917) "20", מנוע 4 צילינדר, 3,044 סמ"ק, (יוצר בין השנים 1920-1922) "27", מנוע 4 צילינדר, (יוצר בשנת 1922) "64", מנוע 4 צילינדר, 3,044 סמ"ק, המפיק 40 כ"ס, (יוצר בין השנים 1924-1923) "67", מנוע 4 צילינדר, 3,044 סמ"ק, המפיק 40 כ"ס, 42 כ"ס, (יוצר בין השנים 1925-1923) "65", מנוע 4 צילינדר, (יוצר בשנת 1925) "66", מנוע 6 צילינדר, 3,874 סמ"ק, (יוצר בין השנים 1925-1926) "70", מנוע 6 צילינדר, (יוצר בשנת 1926) "66 A", מנוע 6 צילינדר, 3,874 סמ"ק, המפיק 65 כ"ס, 4,178 סמ"ק, המפיק 70 כ"ס, (יוצר ביו השנים 1927-1929) "70 A", מנוע 6 צילינדר, 2,915 כ"ס, המפיק 53 כ"ס, (יוצר ביו השנים 1927-1929) "56", "56 A", מנוע 6 צילינדר, 2,582 סמ"ק, (יוצר בין השנים 1928-1929) "70 B", מנוע 6 צילינדר, 2,915 סמ"ק, (יוצר בין השנים 1929-1930) "66 B", מנוע 6 צילינדר, 4,778 סמ"ק, (יוצר בשנת 1930) "87", מנוע 6 צילינדר, (יוצר בין השנים 1930-1931) "66 D", מנוע 6 צילינדר, 4,178 סמ"ק, (יוצר בין השנים 1932-1931) "95 Deluxe", מנוע 6 צילינדר, 2,915 סמ"ק, המפיק 60 כ"ס, (יוצר בין השנים 1932-1931) "E66", מנוע 6 צילינדר, 4,178 סמ"ק, (יוצר בשנת 1933) 4 דלתות - סדאן 2 דלתות - קופה 2 דלתות - קבריולה ויליס נייט שנת 1920 ויליס נייט, שנת 1926 ויליס נייט, שנת 1923 ויליס נייט קבריולט ויליס נייט, שנת 1930, מודל 87B ויליס נייט פרסומת לדגם ויליס קנט ויליס נייט, שנת 1927, מודל 70A - מבט לתא הנהג ויליס נייט, שנת 1928, מודל 70A מנוע ויליס נייט, (סדרה דגם 70), 6 צילינדר (שנת 1926) ויליס נייט - תמונות מדיה וקבצים בנושא ויליס נייט בוויקישיתוף ויליס נייט, מודל 70B ‏(6:13 דקות), יו-טיוב ויליס נייט סדאן 2015 Auto World Museum מנוע ויליס נייט דגמי ויליס נייט Willys Knight History Willys Overland Knight Registry ויליס נייט 70 B סדאןThe Murphy Auto Museum-1930 Willys Knight 70B Sedan
יחסי הפיליפינים–שוודיה

יחסי הפיליפינים–שוודיה הם היחסים הדו-צדדיים, הפוליטיים, השיתופיים והמדיניים בין הפיליפינים לבין שוודיה. יחסיהם הדיפלומטיים בוססו בשנת 1947. שוודיה כבר זמן רב הייתה שותפה בפיתוחים של הפיליפינים. ב-2016, שוודיה פתחה מחדש את השגרירות ב- מנילה לאחר שקודם לכן נסגר בשנת 2008. ב-2016, 70 נציגים מ-28 חברות שוודיות הגיעו למנילה במטרה לחפש השקעות במדינה. היו ביניהם מכשירי חשמל ביתיים מיצרן אלקטרולוקס, וולוו, H&M וסוויידיש מאץ', אשר מפתחת טבק ומוצרי אור. שוודיה מדורגת כשותפת המספר ה-43 הגדולה ביותר בפיליפינים, עם סך הסחר בין שתי המדינות יותר מ-143.40 מיליון. ב-2015, שתי המדינות חתמו על הסכם ביטוח לאומי אשר מרכזת את כללי שוודיה, ושיטות הפיליפינים לגיל מבוגר, ניצולי שואה וקצבת נכות. ישנם יותר מ-13,000 פיליפינים בשוודיה, כאשר רובם הם עובדים זרים. מדיה וקבצים בנושא יחסי הפיליפינים–שוודיה בוויקישיתוף
126 Cabides

126 Cabides (באנגלית: ‎126 Hangers; בעברית: 126 קולבי בגדים) הוא סינגל שהוקלט על ידי הצמד הברזילאי סימונה & סימריה. הסינגל יצא לאור ב-26 באוגוסט 2016, כסינגל השני מתוך אלבום ההופעה השלישי שלהן Live. השיר זכה להצלחה רבה בברזיל, והפך לראשון של הצמד שהצליח להגיע למקום הראשון במצעד הברזילאי. כמו את רוב שיריהן, גם אותו כתבו סימונה וסימריה, ושם המפיק טרם נודע. השיר כשמו [126 קולבי בגדים], מדבר על סוגי בגדים שונים שניתן לראות במילות השיר, ובווידאו קליפ הנלווה שיצא ביחד איתו. הווידאו קליפ מתחיל בכך שניתן לראות אחוזה גדולה ויוקרתית, צבועה בלבן ועשויה שיש. לאחר מכן ניתן לראות את סימריה על ספה חומה ואת אחותה [סימונה], יושבת לידה. שתיהן מתחילות לשיר ולאורך דקה שלמה ניתן לראותן מסתובבות בתוך האחוזה כשהן שרות ורוקדות. לאחר מכן סימריה עוזבת את האחוזה כשהיא אחוזת כאב ופחד, היא לוקחת את המזוודה שלה וזורקת אותה לתוך מכונית יוקרה ונוסעת. לאחר מכן ניתן לראות את השתיים [כל אחת בסצנות שונות], מתחילות עם גברים ולבסוף את סימונה אוחזת בבחור שהכירה במסעדה, לעבר השקיעה. כיוון שהגיע השיר ישירות למקום הראשון במצעד הברזילאי, זכה הצמד לתשומת לב רבה שהופנתה אל הווידאו קליפ, וזיכתה אותו ביומו הראשון בכלמעלה ממיליון צפיות. נכון ליוני 2021, מונה הצפיות שלו עומד על כ-88 מיליון צפיות, דבר אשר הופך אותו לרביעי הנצפה ביותר של הזמרות. הסינגל הפך לראשון של הצמד שכבש את ראש המצעד הרשמי של ברזיל, ובכך זיכה אותן בתשומת לב רבה מצד הקהל. מידע על הסינגל "126 Cabides" באתר מיוזיק בריינז סרטון השיר "126 Cabides" באתר יוטיוב Brazil Hot 100 Airplay : Page 1 | Billboard, Billboard (באנגלית) Simone e Simaria - 126 Cabides, Vagalume (בפורטוגזית) YouTube Stats of Simone & Simaria - 126 Cabides, kworb.net SimoneSimariaVEVO (2016-08-23), Simone & Simaria - 126 Cabides, נבדק ב-2017-09-15 Simone & Simaria YouTube Statistics and History, kworb.net
ארבוגה (נהר)

נהר ארבוגה (בשוודית: Arbogaån) הוא נהר הנמצא בשוודיה. הוא זורם מן האגם ורינגן, דרך ארבוגה, ובסופו של דבר נשפך לתוך אגם מלארן בקונגסור (Kungsör). מלארן מדיה וקבצים בנושא ארבוגה בוויקישיתוף ערך זה הוא קצרמר בנושא גאוגרפיה של שוודיה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
יחסי אזרבייג'ן – סן מרינו

יחסי אזרבייג'ן–סן מרינו הם היחסים הדיפלומטיים הרשמיים שבין הרפובליקה של אזרבייג'ן לבין הרפובליקה המרוממת של סן מרינו. שתי המדינות כוננו את יחסיהן ב-19 באפריל 2002. אזרבייג'ן לא מיוצגת בסן מרינו בדרג השגרירות. השגרירות שמייצגת את אזרבייג'ן בסן מרינו נמצאת ברומא, איטליה. סן מרינו לא מיוצגת באזרבייג'ן בדרג השגרירות. השגרירות שמייצגת את סן מרינו באזרבייג'ן נמצאת בסן מרינו העיר שבסן מרינו עצמה. בשנת 2015 ייצאה סן מרינו לאזרבייג'ן סחורה בסך 190 אלף דולרים, הסחורה כללה בעיקר מוצרי מזון, מוצרי קוסמטיקה ואביזרי נוי מעץ. בשנת 2012 ייצאה אזרבייג'ן לסן מרינו ירקות. מאז לא ייצאה אזרבייג'ן שום סחורה לסן מרינו. מדיה וקבצים בנושא יחסי אזרבייג'ן – סן מרינו בוויקישיתוף Azerbaijan - San Marino realtions, משרד החוץ האזרי Diplomatic Missions of San Marino in Azerbaijan What does San Marino export to Azerbaijan? (2015) What does Azerbaijan export to San Marino? (2012), OEC
דב אברון

ד"ר דב אברון (25 באוגוסט 1917–3 ביוני 2013) היה מנהל תיכון עירוני דתי ב'-ג' בתל אביב (צייטלין), בין השנים 1957–1982. מהדיר "פנקס הכשרים של קהילת פוזנא". נולד בשלזיה שבפולין. המשבר הכלכלי של 1929 הוריד את המשפחה עד פת לחם. אברון סיים גימנסיה בחוז'וב ב-1936 כשהוא היהודי היחיד בכיתתו. היה פעיל בתנועת הנוער השומר הדתי. למד בבית המדרש לרבנים (תחכמוני) ובאוניברסיטת ורשה עם פרופסור מאיר בלבן. עם כיבוש פולין על ידי הנאצים ב-1939 ברח, יחד עם אחיו שמואל, לווילנה. אביו יוסף, אמו שרה ושלוש אחיותיו, לאה, צילה וטוני, נספו בשואה. קרוב לוודאי באושוויץ. היה חבר בהנהלת השומר הדתי (הפועל המזרחי) בהנהגת ד"ר זרח ורהפטיג, (לימים שר בממשלת ישראל). קבל ויזת מעבר ליפן מחסיד אומות העולם סמפו (ציאונה) סוגיהרה. עם הגיעו לארץ ישראל ב-1941 נאסר לזמן קצר במחנה המעפילים בעתלית. מדריך נוער בעיר העתיקה (1941–1945) עם דב רפל ואחרים, ובוגר החוג להיסטוריה באוניברסיטה העברית (1945). מדריך במקווה ישראל לילדי טהראן (1946). בשנת 1946 נשא לאשה את מרתה שיין, תופרת עילית בתל אביב של שנות החמישים. אב ליוסף (יוסי) אברון, פרופסור לפיזיקה בטכניון, ושרה (אלי) רפופורט. לימד בבית ספר מוריה ובתיכון ב'-ג' תנ"ך, ספרות, היסטוריה ואזרחות. מורה כריזמטי. ב-1957 מונה למנהל "צייטלין". ב-1965 קבל תואר דוקטור בהיסטוריה מהאוניברסיטה העברית, בהנחיית פרופ' ישראל היילפרין על "פנקס הכשרים של קהילת פוזנא". יסד את המגמה התורנית בצייטלין וישם את תוכנית האינטגרציה בחינוך של יגאל אלון. שימש מנהל בית ספר צייטלין 25 שנה עד יציאתו ללגמלאות ב-1982. נתן עדות ניצול שואה לפרויקט הווידאו של יד ושם, וחיבר ערכים באנציקלופדיה העברית ובאנציקלופדיה יודאיקה. לאחר יציאתו לגמלאות, בין השנים 1984–1987 עבד אברון במכון לחקר השואה, באוניברסיטת בר-אילן, וחקר את תולדות תנועת הנוער הציונית-דתית בפולין בין שתי מלחמות העולם. מחקריו סוכמו בשני ספרים:"חנוך במאבקו" ו"תנועת הנוער הציונית דתית בפולין בין שתי מלחמות העולם". דב אברון, "אמונות ודעות בחינוך היהודי הדתי-לאומי בפולין בין שתי המלחמות", בתוך משה אישון (עורך): עיטורים, ירושלים, תשמ"ו דב אברון, "חינוך במאבקו: לדמותו של החינוך היהודי הדתי-לאומי בפולין בין שתי מלחמות העולם", בתוך מרדכי אליאב (עורך): בשבילי התחייה, ספריית אלינר, תשמ"ח דב אברון (1917-2013), דף שער בספרייה הלאומית דב אברון, פנקס הכשרים של קהילת פוזנא, ירושלים: מקיצי נרדמים, 1967 ד"ר זרח ורהפטיג, פליט ושריד בימי השואה, סיפור הצלת היהודים בזמן השואה, יד ושם, ירושלים, תשמ"ד 1984 עופר אדרת, ברח מהשואה ברכבת הטרנס-סיבירית, באתר הארץ, 11 ביולי 2013 יוסי אברון, הנשיא הרצוג, אתה ישן טוב בלילה?, באתר הארץ, 2 במאי 2024 עליזה הולדהיים, אופנה בארץ, הארץ, 5 במאי 1950 רבקה שאול בן צבי, ללכת שבי אחריו, באתר מקור ראשון, ‏5 יולי 2013 Dr. Dov Avron, Holocaust Testimony, Yad Vashem, סרטון בערוץ "Yosi Avron", באתר יוטיוב (אורך: 02:09:37) ד"ר דב אברון, חינוך במאבקו, ספריית אלינר, המחלקה לחינוך ולתרבות תורניים בגולה, 1978
למפרט

למפרט הוא שם משפחה יהודי אשכנזי שמשמעותו ביידיש היא "נמר". האם התכוונתם ל... למפרט מהרספלד – נזיר וכותב דברי הימים בן המאה ה-11 שיצירתו המפורסמת ביותר היא על קורות הקיסרות הרומית הקדושה וההיסטוריה של גרמניה. איב למפרט – רוכב אופניים בלגי אמה למפרט קופר – ציירת אמריקאית חן למפרט – פילוסוף וחוקר תרבות ישראלי. יעל למפרט – דיפלומטית אמריקאית ניר למפרט – סגן מפקד יחידה 8200 ואיש עסקים ישראלי. סטן למפרט – אתלט יהודי-אמריקאי שהתחרה בהדיפת כדור ברזל. עדה למפרט – פסיכולוגית ישראלית וחוקרת "פסיכולוגיה אבולוציונית". שלמה למפרט – איש אקדמיה ודירקטור ישראלי, אשר הקים בתי ספר רבים ללימודי מנהל עסקים בישראל.
ההשבעה הראשונה של תאודור רוזוולט לנשיאות ארצות הברית

ההשבעה הראשונה של תאודור רוזוולט לנשיאות ארצות הברית התקיימה ביום שבת, 14 בספטמבר 1901, בבית אנסליי וילקוקס, השוכן בשדרת דלאוור שבבאפלו, ניו יורק. ההשבעה נערכה בעקבות ההתנקשות בחייו של נשיא ארצות הברית ויליאם מקינלי ב-6 בספטמבר ומותו מפצעיו מוקדם יותר באותו היום. ההשבעה הייתה תחילתה של כהונתו הראשונה (כהונה חלקית בת 3 שנים ו-171 ימים) של תאודור רוזוולט כנשיא. ג'ון ר. הייזל, השופט המחוזי מהמחוז המערבי של מדינת ניו יורק, ניהל את ההשבעה. סגן הנשיא רוזוולט היה בארוחת צהריים על אגם צ'מפליין, כאשר נודע לו כי מקינלי נורה. הוא מיהר לבאפלו, אך לאחר שהתאוששותו של הנשיא הייתה ודאית, הוא יצא למסע מחנאות משפחתי וטיול רגלי להר מרסי שבהרי אדירונדאק (Adirondack). בהרים, רץ בישר לו כי מקינלי על ערש דווי. רוזוולט הרהר עם אשתו, אדית, כיצד להגיב לכך בצורה הטובה ביותר, בלי לנסוע לבאפלו ולחכות למותו של מקינלי. יום לאחר מכן קיבל רוזוולט מברק ובו נכתב כי הנשיא מקינלי מת בשעה 2:15 בבוקר. הוא הגיע לבאפלו מאוחר יותר באותו הבוקר, וקיבל הזמנה לשהות בביתו של אנסליי וילקוקס, עורך דין וחבר ידוע מראשית שנות ה-80 של המאה ה-19, כאשר שניהם עבדו בצמוד למושל ניו יורק דאז, גרובר קליבלנד, על הרפורמה בשירות המדינה. בשעה 13:00 אחר הצהריים, ב-14 בספטמבר, הגיעו כמה מחברי הקבינט של ארצות הברית בממשל הנשיא מקינלי לבית וילקוקס (הידוע כיום כאתר ההיסטורי הלאומי של תאודור רוזוולט). בין חברים אלו נמנו מזכיר המלחמה של ארצות הברית אליהוא רוט, מזכיר הצי ג'ון לונג, התובע הכללי פילאנדר נוקס, מזכיר הפנים אית'ן היצ'קוק, מנהל רשות הדואר, צ'ארלס אמורי סמית', ומזכיר החקלאות ג'יימס וילסון. איתם היו השופט הייזל, השופט אלברט הייט מבית הדין לערעורים בניו-יורק, והסנאטור צ'אנסי דה-דיפו מניו יורק. רוזוולט נפגש עמם באופן בלתי רשמי בספרייה, וברגע האחרון נכנסו אנשי העיתונות, אך נאסר עליהם לצלם. ואז, כשנשאל אם הוא מוכן להישבע לנשיאות, הוא ענה: "אני אקח על עצמי את השבועה, ובאותה שעה של שכול לאומי עמוק ואיום, אני רוצה לציין שזו תהיה מטרתי להמשיך, ללא כל שינוי, את המדיניות של הנשיא מקינלי, למען שלום וכבוד הארץ האהובה שלנו". לאחר תשובתו ניהל השופט הייזל את ההשבעה. מדיה וקבצים בנושא ההשבעה הראשונה של תאודור רוזוולט לנשיאות ארצות הברית בוויקישיתוף Theodore Roosevelt, President, שירות הפארקים הלאומיים, מחלקת הפנים של ארצות הברית ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
עונת 1972/1973 בגביע אירופה למחזיקות גביע בכדורסל

עונת 1972/1973 בגביע אירופה למחזיקות גביע בכדורסל הייתה העונה השביעית של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-18 באוקטובר 1972 והתחרות הסתיימה ב-20 במרץ 1972. בתחרות השתתפו 26 קבוצות. מחזיקת התואר מהעונה הקודמת סימנטל מילאנו לא השתתפה בתחרות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 6 עולות לשלב הבתים. המשחקים בבתים נערכו בשיטת משחק בית/משחק חוץ שלצורכי חישוב נחשבו כ"מפגש בודד". בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של ספרטק לנינגרד מברית המועצות. בית א' בית ב' מכבי רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לסטיאווה בוקרשט הרומנית בסיכום של שני משחקים 72:83 ו-81:67. פירוט התוצאות באתר לינואספורט פירוט התוצאות באתר טודור
יחסי הרפובליקה הדומיניקנית – זימבבואה

יחסי הרפובליקה הדומיניקנית–זימבבואה הם היחסים הדיפלומטיים הרשמיים שבין הרפובליקה הדומיניקנית לבין הרפובליקה של זימבבואה. הרפובליקה הדומיניקנית לא מיוצגת בזימבבואה בדרג השגרירות. השגרירות המייצגת של הרפובליקה הדומיניקנית בזימבבואה היא השגרירות שנמצאת בפרטוריה, דרום אפריקה. זימבבואה לא מיוצגת ברפובליקה הדומיניקנית בדרג השגרירות. השגרירות המייצגת של זימבבואה ברפובליקה הדומיניקנית היא השגרירות שנמצאת בהוואנה, קובה (מופקדת על כל אזור הקריביים). זימבבואה ייצאה לרפובליקה הדומיניקנית ב-2015 סחורה בשווי 13.6 אלף דולרים. הסחורה כללה בעיקר ציוד להגנה מפני מתח נמוך. הרפובליקה הדומיניקנית ייצאה לזימבבואה ב-2008 טבק בשווי חמשת אלפים דולר ומאז לא ייצאה אף סחורה אחת לזימבבואה. EMBASSY OF THE DOMINICAN REPUBLIC IN PRETORIA, SOUTH AFRICA, EmbassyPages.com What does Zimbabwe export to the Dominican Republic? (2015), OEC What does Zimbabwe import from the Dominican Republic? (2008), OEC
אדגר מנוצ'ריאן

אדגר מנוצ'ריאן (בארמנית: Էդգար Մանուչարյան; נולד ב-19 בינואר 1987) הוא כדורגלן ארמני עבר ששיחק בעמדת הקשר. מנוצ'ריאן התחיל הקריירה שלו בפיוניק ירוואן. עונת 2002 הייתה עונתו הראשונה בקבוצה הבוגרת בה רשם 10 הופעות, בעונתו השלישית הבקיע 21 שערים ב-22 משחקי ליגה. את העונה סיים כמלך השערים של ליגת העל הארמנית ובנוסף נבחר לכדורגלן השנה בארמניה. בדצמבר 2004 מנוצ'ריאן הצטרף לאימוניה של אייאקס אמסטרדם מליגת העל ההולנדית. ב-14 בדצמבר שבר את עצמות המטטרסל ברגלו הימנית במהלך משחק ידידות נגד ברצלונה. ביולי 2005 מנוצ'ריאן חתם רשמית בקבוצה ששילמה עליו 100 אלף דולר. ב-18 בספטמבר 2005 מנוצ'ריאן ערך את הופעת הבכורה שלו בהפסד 4-2 נגד א.ז. אלקמאר. בסיום העונה זכה עם הקבוצה בהגביע ההולנדי. ב-2 בנובמבר 2006 הבקיע את שער הבכורה שלו באייאקס בניצחון 0-3 נגד אוסטריה וינה במסגרת שלב הבתים של גביע אופ"א. ב-16 במרץ 2007 האריך את חוזהו בקבוצה עד קיץ 2011. ב-6 באוגוסט 2009 מנוצ'ריאן הושאל להארלם עד לסיום העונה. יום לאחר מכן, ערך את הופעת הבכורה שלו בקבוצה במשחק הליגה נגד פיינדאם. ב-26 בספטמבר 2009 הבקיע את שער הבכורה שלו בקבוצה במשחק הליגה נגד דן בוס. ב-25 בינואר 2010 הארלם הפסיקה את פעילותה עקב חובות כלכליים ומנוצ'ריאן חזר לאייאקס. ב-3 בפברואר 2010 הושאל ל-אפלדורן. ב-19 בפברואר 2010 הבקיע שלושער בניצחון נגד אקסלסיור. ביולי 2010 מנוצ'ריאן חזר בהשאלה לפיוניק לשנה אחת. את הופעת הבכורה המחודשת שלו בקבוצה בהפסד 4-1 נגד פרטיזן בלגרד. בקיץ 2011 סיים את חוזהו באייאקס ועורר עניין בקרפטי לבוב מליגת העל האוקראינית, אך בסופו של דבר חתם לשלוש שנים בפיוניק. באוגוסט 2011 הושאל לאורל מליגת העל הרוסית עד לסיום העונה. ב-17 ביולי 2012 חתם לשנתיים באורל. ב-25 ביולי 2018 חתם באלאשקרט ירוואן. ב-6 ביוני 2019 מנוצ'ריאן חזר לקדנציה שלישית בפיוניק ירוואן. ב-4 במרץ 2020 חזר לאלאשקרט ירוואן. ב-4 ביוני 2005 מנוצ'ריאן הבקיע את שער הבכורה שלו בנבחרת ארמניה בניצחון 1-2 נגד מקדוניה במסגרת מוקדמות מונדיאל 2006. ב-29 במאי 2016 מנוצ'ריאן הבקיע את השער השני בניצחון 1-7 של ארמניה נגד גואטמלה שנחשב לניצחון הגבוה בתולדותיה. לזכותו של מנוצ'ריאן, 9 שערים בנבחרת והוא מדורג רביעי בכובשי השערים שלה בכל הזמנים ביחד עם יורה מובסיסיאן ומרקוס פיזאלי. פיוניק ירוואן ליגת העל הארמנית: 2002, 2003, 2004 הגביע הארמני: 2002, 2004 אייאקס אמסטרדם הגביע ההולנדי: 2005/2006, 2006/2007 אישיים מלך שערי ליגת העל הארמנית: 2004 (21 שערים) כדורגלן השנה בארמניה: 2004 מדיה וקבצים בנושא אדגר מנוצ'ריאן בוויקישיתוף אדגר מנוצ'ריאן, באתר Transfermarkt אדגר מנוצ'ריאן, באתר Fussballdaten.de (בגרמנית) אדגר מנוצ'ריאן, באתר Soccerway אדגר מנוצ'ריאן, באתר WorldFootball.net אדגר מנוצ'ריאן, באתר National Football Teams אדגר מנוצ'ריאן, באתר FootballDatabase.eu פרופיל המאמן, באתר Transfermarkt
תומאס דיי

תומאס דיי (באנגלית: Thomas Day; ‏22 ביוני 1748 – 28 בספטמבר 1789) היה סופר בריטי ופעיל למען ביטול העבדות. מחברי הקבע באגודת הירח של ברמינגהאם. דיי זכה לפרסומו בשל ספרו "ההיסטוריה של סנדפורד ומרטון" ((The History of Sandford and Merton), ספר ילדים שהדגיש את האידיאלים החינוכיים הרוסויאניים. הוא נהרג בתאונת רכיבה כשנזרק מסוס שעליו רכב. מדיה וקבצים בנושא תומאס דיי בוויקישיתוף האיש שניסה לגדל לו אישה, באתר של דני קרמן כתבי תומאס דיי בפרויקט גוטנברג (באנגלית) ערך זה הוא קצרמר בנושא אישים ובנושא אנגליה. אתם מוזמנים לתרום לוויקיפדיה ולהרחיב אותו.
המטה המרכזי

המטה המרכזי (נקראה בעבר "מטה הבחירות" ו"המטה") היא תוכנית אקטואליה וראיונות פוליטית ישראלית בהגשת ספי עובדיה. התוכנית שודרה בעבר בערוץ עשר והחל מ-19 בינואר 2019 משודרת ברשת 13. בעבר הגישו את התוכנית נדב פרי, גדי סוקניק ואילה חסון. בעבר שימשה כתוכנית מפתח למערכת הבחירות של שנת 2013. המטה המרכזי שודרה לראשונה בשנת 2013 כתוכנית פוליטית בנושא מערכת הבחירות לכנסת התשע עשרה שנערכו בתחילת אותה שנה. בערוץ 10 החליטו שהתוכנית תישאר על בסיס קבוע ברצועת השעה 7 בימי שבת. את התוכנית הגיש נדב פרי. בתקופת הבחירות לכנסת העשרים בשנת 2015 שודרה התוכנית לאחר "המגזין" בימי שבת. ביוני 2015, לאחר שנתיים שהגיש את התוכנית, עזב נדב פרי את חדשות 10. בערוץ הוחלט שגדי סוקניק יחליף אותו בהגשת התוכנית, שבאותם ימים הגיש גם את לילה כלכלי. באוגוסט 2017 יצאה התוכנית לחופשה של 3 שבועות (הודות לעזיבתו של גדי סוקניק) וחזרה לשידור ב-9 בספטמבר 2017, בהנחייתו הזמנית של ספי עובדיה. באוקטובר 2017 החלה להגיש באופן קבוע את התוכנית איילה חסון, בעקבות העזיבה של גדי סוקניק.. במרץ 2018 הוחלפה האריזה הגרפית של התוכנית ב-12 בינואר 2019 שודרה התוכנית האחרונה בערוץ עשר והחל מ-19 בינואר 2019 משודרת בערוץ 13. במאי 2020 עברה התכנית לאולפני חדשות 13 בנווה אילן, וביוני 2020 עברה לאריזה גרפית חדשה. בפברואר 2023 הודיעה אילה חסון שעוזבת את ערוץ 13 ובכך סיימה את תפקידה כמגישת התוכנית. אתר האינטרנט הרשמי של המטה המרכזי המטה המרכזי, ברשת החברתית פייסבוק רן בוקר, נדב פרי עוזב את ערוץ 10, באתר ynet, 2 ביוני 2015 דוד ורטהיים‏, לא תנוחי שישי שבת: אילה חסון תגיש את "המטה המרכזי" בערוץ 10, באתר וואלה, 22 באוקטובר 2017
מיטשל (דקוטה הדרומית)

מיטשל (באנגלית: Mitchell) היא מושב המחוז של מחוז דוויסון בדקוטה הדרומית, ארצות הברית. על פי מפקד האוכלוסין של ארצות הברית של שנת 2010, בעיר התגוררו 15,254 תושבים. מיטשל היא חלק ממטרופולין מיטשל ההתיישבות הראשונה באזור הייתה בשנת 1879. היישוב הפך לעיר בשנת 1883. העיר נקראת על שם אלכסנדר מיטשל. בעיר אקלים יבשתי, כמו רוב מערב תיכון ארצות הברית. החורפים בה קרים, קשים, ולעיתים מושלגים, והקיצים חמים ולעיתים לחים. הטמפרטורות הממוצעות בקיץ נעות בין 30 מעלות צלזיוס במהלך היום ועד ל-16 מעלות צלזיוס בלילה. הטמפרטורה הממוצעת במהלך היום בחורף היא 3- מעלות צלזיוס ו-15- בשעות הלילה. רוב המשקעים יורדים בחודשי הקיץ, והחודש בו יורדים הכי הרבה משקעים הוא חודש יוני, עם ממוצע של 89.4 מ"מ גשם. החודש היבש ביותר הוא ינואר, עם 11.9 מ"מ משקעים. העיר נמצאת בפרוזדור הטורנדו, כך שסופות רעמים וטורנדו יחסית שכיחות באזור זה. במפקד האוכלוסין משנת 2010 בעיר היו 15,254 אנשים, 6,696 משקי בית ו-3,641 משפחות. צפיפות האוכלוסייה הייתה 528.7 לקמ"ר. בעיר היו 7,120 יחידות דיור בצפיפות ממוצעת של 246.8 לקמ"ר. ההרכב הגזעי של העיר היה 93.6% לבן, 0.5% אפריקאים אמריקאים, 3.0% ילידים אמריקאים, 0.5% אסיה, 0.1% שמוצאם מאיים באוקיינוס השקט, 0.6% מגזעים אחרים אחרים, ו -1.8% משני גזעים או יותר. היספנים או לטינים מכל גזע היוו 1.7% מהאוכלוסייה. בעיר היו 6,696 משקי בית, ב-26.4% מהם היו ילדים שגילם מתחת לגיל 18, 41.1% היו זוגות נשואים החיים יחד, 9.5% היו משק בית ללא נוכחות של בן זוג, 3.7% היו בעלי משק בית ללא נוכחות של בת זוג, 45.6% לא היו משפחות. 38.3% גרו לבדם ו-15.7% היו אנשים שגרים לבדם בגיל 65 ומעלה. גודל משק הבית הממוצע היה 2.16 וגודל המשפחה הממוצע היה 2.88. הגיל החציוני בעיר היה 36.8 שנים. 22.6% מהתושבים היו מתחת לגיל 18; 12.5% היו בין הגילאים 18 ו-24; 22.8% היו בין 25 ל-44; 23.9% בין 45 ל-64; ו-18.2% היו בני 65 ומעלה. ההרכב המגדרי של העיר היה 48.8% גברים ו -52.2% נשים. מדיה וקבצים בנושא מיטשל בוויקישיתוף אתר האינטרנט הרשמי של מיטשל (באנגלית) מיטשל, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.